b'\n_START_ARTICLE_\nLaihian rautatieasema\n_START_SECTION_\nHistoria\n_START_PARAGRAPH_\nLaihian asemarakennus rakennettiin vuosina 1881\xe2\x80\x931883 Vaasan radan pys\xc3\xa4kin tyyppipiirustusten mukaan. Liikennepaikka otettiin k\xc3\xa4ytt\xc3\xb6\xc3\xb6n 22.11.1882 v\xc3\xa4liaikaiselle matkustaja- ja tavaraliikenteelle. Virallisesti asema avattiin pys\xc3\xa4kkin\xc3\xa4 syyskuussa 1883 samaan aikaan Vaasan radan vihkimisen kanssa, ja vuonna 1888 se kohotettiin asemaksi. Vuonna 1905 sit\xc3\xa4 laajennettiin molemmin puolin Bruno Granholmin  Ylistaron rautatieasemaa varten suunnittelemilla poikkip\xc3\xa4\xc3\xa4dyill\xc3\xa4. Asemarakennuksen lis\xc3\xa4ksi asema-alueella on samaan aikaan rakennettu makasiinirakennus. V\xc3\xa4hitellen aseman ymp\xc3\xa4rist\xc3\xb6\xc3\xb6n syntyi pienteollisuutta ja asutus levisi kirkonkyl\xc3\xa4lt\xc3\xa4 kohti asemanseutua. Vuonna 2007 asemarakennukset siirtyiv\xc3\xa4t Senaatti-kiinteist\xc3\xb6jen omistukseen ja ne myytiin edelleen maaliskuussa 2008._NEWLINE_Henkil\xc3\xb6liikenteen pys\xc3\xa4hdykset Laihialla lopetettiin 20. kes\xc3\xa4kuuta 2016. Vuosina 2004\xe2\x80\x932009 aseman kautta kulki noin 23\xc2\xa0000 \xe2\x80\x93 27\xc2\xa0000 matkustajaa vuodessa (l\xc3\xa4htev\xc3\xa4t ja saapuvat yhteens\xc3\xa4). _NEWLINE_Laihialta on kuitenkin kes\xc3\xa4st\xc3\xa4 alkaen kulkenut VR:n liitynt\xc3\xa4bussiyhteys. Bussi l\xc3\xa4htee Laihian matkahuollon pihasta.'